Ordre de la Santé publique

Ordre de la Santé publique ("julkisen terveyden ritarikunta") oli ranskalainen ritarikunta, joka perustettiin vuonna 1938. Sitä myönnettiin tunnustuksena sellaisille henkilöille, jotka ovat ansioituneet julkisen terveydenhuollon kehittämisen tai lapsuuden suojelun saralla. Myös vähintään 10 vuoden ansiokas työura julkisen terveydenhuollon parissa voitiin katsoa perusteeksi ritariksi nimittämiseksi. Vuonna 1963 tehdyn lakimuutoksen mukaan ordre de la Santé publique lakkautettiin yhdessä muutaman muun ritarikunnan kanssa ja tilalle perustettiin ordre national du Mérite.

Kunnianosoitusta jaettiin kolmessa luokassa:

 80x80px Komentaja
 80x80px Upseeri
 80x80px Ritari

 Lähteet 

Luokka:Ranskalaiset ritarikunnat
Luokka:Lääketieteen palkinnot